अनुकूल (नम्य) मानसिकता को विकसित करना मजबूत बने रहना मुसीबतों का सामना करना
वैसे तो आप भी उस समय सकारात्मक विचार अपने मन में नहीं ला पाएँगे, जब आपकी हर एक कोशिश के बाबजूद भी कुछ भी आपके काम आता हुआ नजर नहीं आ रहा हो, लेकिन यदि आप अपने जीवन में कभी भी हार ना मानने की कोशिश कर रहे हैं, तो ऐसे में आपको ज्यादा से ज्यादा आशावादी बने रहने की कोशिश करना होगी। सकारात्मक बनकर आप अपने जीवन में मौजूद कुछ ऐसी अच्छी बातों की ओर ध्यान लगा पाएँगे, जिन्हें आप बस इसलिए नजरअंदाज़ कर रहे थे क्योंकि आपका सारा ध्यान तो नकारात्मक चीज़ों की ओर था। इस तरह से क्योकि आप अभी “ मैं सब कुछ कर सकता हूँ” के नजरिये से देख रहे होंगे, तो इसी कारण आपका मन और भी अवसरों और संभावनाओं को अपनाने के लायक हो बन जाएगा।  ये सच है। और भी ज्यादा सकारात्मक बनकर आप ना सिर्फ अपनी चुनौतियों का ही सामना कर पाएँगे, बल्कि इस तरह से आपको और भी ज्यादा चुनौतियों का सामना करने की शक्ति मिलेगी। यदि आप हर समय सिर्फ अपनी असफलताओं पर सारा ध्यान लगाए रहेंगे, तो फिर आप कभी भी आगे नहीं बढ़ सकेंगे। यदि आप खुद को हर समय शिकायत करते हुए या किसी बात का रोना रोते हुए पाते हैं, तो फिर अपनी इन नकारात्मक सोच को किसी सकारात्मक सोच में बदलने की कोशिश करें। हालाँकि आपको उस समय, जब आप अंदर से दुखी हों, जबरदस्ती में झूठी सकारात्मकता दर्शाने की जरूरत नहीं है, आपको ये भी जान लेना चाहिए कि आप जितना ज्यादा नकली बनेंगे, आपकी अपनी जिंदगी के उजले पक्ष को देखने की गति भी उतनी ही कम हो जाएगी। और ज्यादा आशावादी बनने का एक बेहद अच्छा तरीका ये है, कि आप अपने आसपास कुछ ऐसे लोगों का घेरा बना लें, जो अपनी जिंदगी को लेकर बहुत ज्यादा खुश हैं और आपको भी अपनी जिंदगी की अहमियत का अहसास करा सकें। यदि आपके नकारात्मक और हतोत्साहित करने वाले दोस्त हैं, तो बिलकुल आपको सकारात्मक रवैया रख पाना और कभी भी हार ना मानना बेहद मुश्किल साबित होने वाला है। यदि आप कभी ना हार मानने के लिए एक उचित मानसिकता को विकसित करना चाहते हैं, तो आपको अपने रास्ते में मिलने वाली हर एक ठोकर का सामना करके आगे बढ़ने के लायक बनना होगा और आपको ना सिर्फ बदलावों को स्वीकार करना होगा, बल्कि उन बदलावों को साकार भी करना होगा। बेशक, यदि आपका बॉयफ्रेंड आपके साथ ब्रेकअप कर लेता है या फिर आपके परिवार से आपको ये आदेश मिलता है कि आप किसी और शहर में रहने जाएँगे, तो इस समय आप कुछ सोचने समझने के लायक नहीं रह जाएँगे, आपको इस स्थिति में मौजूद हर एक दृष्टिकोण को समझने के लिए हर एक परिस्थिति को अपनाना सीखना होगा, और इस परिस्थिति को साकार करने के लिए एक योजना का निर्माण करने के बारे में सीखना होगा।  जैसा कि किसी एक महान हस्ती के द्वारा कहा गया है कि, “कभी-कभी आपको अपनी जिंदगी में एक बदलाव की जरूरत होती है।” फिर भले ही आप डर रहे हों या फिर लड़ने के काबिल ना रह गये हों, लेकिन फिर भी आपको ऐसा ही सोचना है कि आपके लिए इससे अच्छा और कुछ हो ही नहीं सकता। इस तरह के बदलावों को, कुछ नया सीखने के लिए, कुछ नए लोगों से मिलने के लिए और खुद को और भी सुलझा हुआ इंसान बनाने के लिए, मिले एक मौके की तरह देखें। यद्यपि आप इस वक़्त तो इस परिस्थिति के सकारात्मक पहलुओं की ओर नहीं देख पा रहे होंगे, लेकिन फिर भी आपको इस स्थिति का अच्छी तरह से और अनुग्रह के साथ सामना करने और आगे बढ़ने के लिए खुद पर गर्व करना चाहिए। यदि आप कभी भी हार ना मान सकने के योग्य बनना चाहते हैं, तो पहले तो आपको अपने अंदर एक ऐसी मानसिकता का विकास करना होगा, जिससे आपको आपकी उन गलतियों का बोध हो सके, जो आपके किसी गलत फैसले के कारण हुई हैं, या कहीं ना कहीं से जिनके जिम्मेदार आप हैं, और इनसे कुछ सीखना भी सिखा सके, ताकि अगली बार फिर से आप यही गलती ना दोहरा पाएँ। यद्यपि पहली बार गलती करने के बाद आप खुद को निराश और लज्जित सा महसूस करेंगे, लेकिन आपको एक कदम पीछे जाकर एक बार इस बारे में सोचना होगा कि ऐसा क्या हुआ था, जिसके कारण आपसे ये गलती हुई और फिर एक ऐसी योजना तैयार करनी होगी जिससे आगे दोबारा इस गलती के दोहराए जाने की गुंजाईश ही ना हो।  कोई भी इंसान ऐसा नहीं चाहता कि उससे किसी भी तरह की कोई गलती हो, लेकिन ये गलतियाँ ही आपको ये सिखाती हैं, कि भविष्य में कैसे परेशानियों से निपटा जाए। उदाहरण के लिए, आप इस बात को लेकर खुद से ही नाराज हैं कि आपने एक ऐसे बॉयफ्रेंड के साथ डेट कैसे कर ली जो आपको अपने इशारों पर नचाना चाहता था और जिसने आपके साथ ब्रेकअप करके आपका दिल तोड़ दिया, लेकिन आप इस सब में ये भूल रही हैं कि यही गलती आपको भविष्य में एक गलत इंसान को अपने पति के तौर पर चुनने से रोक सकती है। इस सच्चाई को भी नहीं झुठलाना चाहिए कि हो सकता है कि आपने भी गलत किया हो या कुछ अलग व्यवहार किया हो। यदि आप हर वक़्त सिर्फ खुद को परफेक्ट दिखाने के बारे में ही सोचते रहेंगे, तो फिर आप कभी कुछ नहीं सीख पाएँगे। यदि आप अपने अंदर कभी हार ना मानने के गुण को विकसित करना चाहते हैं, तो आपके अंदर ये मानसिकता होना बेहद जरूरी है, कि जीवन में आगे सफलता पाने के बहुत सारे रास्ते मिलेंगे। यद्यपि वर्तमान को जीना भी जरूरी है, लेकिन इसके साथ ही आपको अपने भविष्य के बारे में ऐसा सोचने के बजाय कि इसमें कुछ नहीं रखा है, बल्कि इसे सोचकर उत्साहित होना चाहिए; यदि आप इसी तरह की सोच के साथ आगे बढ़ेंगे कि मैं कुछ नहीं कर सकूँगा, तो ऐसे में आपके सामने अच्छे अवसर आ ही नहीं पाएँगे और वो इसलिए क्योंकि इस समय आप इन्हें देखने के लायक ही नहीं होंगे।  हो सकता है कि आपको अपनी पसंदीदा नौकरी के लिए इंटरव्यू के तीन राउंड पास करने के बाद भी वो नौकरी ना मिली हो, और इससे आप ऐसा सोचने लगे हों, कि आपको अपने लिए कभी भी एक अच्छा करियर नहीं मिल सकता, लेकिन बाद में जरा आगे बढ़ने के बाद, आप खुद ही ये देखेंगे कि यहाँ आपके लिए ना जाने कितनी अच्छी नौकरियाँ मौजूद हैं, जो आपके हिसाब से एकदम सही भी हैं, फिर भले आपको यहाँ तक पहुँचने में जरा सा ज्यादा वक़्त लग गया हो। आप सफलता की अपनी एक अलग ही परिभाषा को भी तैयार कर सकते हैं। बेशक, हो सकता है कि 25 साल की उम्र में आपके लिए सफलता का मतलब अपनी नोवेल की अच्छी विक्री होना हो, लेकिन 30 की उम्र तक आपके लिए कुछ बुद्धिमान और उत्साही छात्रों को साहित्य पढ़ा सकना आपके लिए सफलता हो। यदि आप एक ऐसी अनुकूल मानसिकता पाना चाहते हैं, जो आपको सफलता की ओर अग्रसर कर सके और कभी ना हार मानने के लिए प्रेरित करती रहे, तो आपको लगातार हर एक जगह से ज्ञान पाना और अपनी जिंदगी के साथ-साथ परिस्थिति के लिए सीख हासिल करते रहना चाहिए। यदि आपके अंदर ज्ञान प्राप्त करने की चाह होगी और दुनिया को लेकर उत्साही रहेंगे, तो आप खुद ये देख सकेंगे, कि दुनिया में आपके सीखने के लिए बहुत कुछ है और यदि तलाश की जाए तो बहुत सारे अवसर भी मिल जाएँगे। आप हर चीज़ से कुछ ना कुछ ज्ञान तो पा ही सकते हैं, फिर चाहे आप किसी भी चीज़ को करने जा रहे हैं, कॉलेज के लिए अप्लाई करने जा रहे हैं, नई नौकरी की तलाश कर रहे हैं, या फिर किसी नोवेल को बेच रहे हैं; आप जितना ज्यादा जानते होंगे, आप उतना ही अच्छी तरह से अपने रास्ते आने वाली अड़चनों से निपटने के काबिल हो जाएँगे।  इस बात में कोई शक नहीं है, कि आप जितना ज्यादा पढ़ेंगे उतना ज्यादा ज्ञान पा सकेंगे। इसका आशय नोवेल पढ़ना, न्यूज़ पढ़ना, या फिर इंटरनेट के जरिये अपने अनुसार कुछ पढ़ना है। हालाँकि, आप अपने क्षेत्र के किसी अनुभवी इंसान से बात करके, लोगों के साथ मेल-जोल बढ़ा करके, या फिर किसी ऐसे व्यक्ति से परामर्श लेकर जो अपने क्षेत्र में कुशल है, भी ज्ञान पा सकते हैं। जब तक आप इस बात को जानते होंगे कि आपको यहाँ पर सीखने के लिए बहुत सारे साधन मिल जाएँगे, तब तक हार मानने का विचार भी आपके मन में नहीं आ सकेगा। आपके हार मान लेने का एक और कारण ये भी हो सकता है कि उस समय आप सोचना शुरू कर देते हैं कि आप अपनी जिंदगी में और भी बेहतर चीज़ें पाना चाहते हैं। हो सकता है कि आप ऐसा इसलिए भी सोच रहे हों, क्योंकि आपने नौकरी के लिए 10 जगहों पर अप्लाई किया हो, अपनी नोवेल की स्क्रिप्ट 5 एजेंट्स को भेजी हो, या फिर आप 4 अलग-अलग लोगों के साथ डेट पर गई हों, और इतने सारे विकल्प मौजूद होने के कारण आप ये सोचने लग जाते हैं कि ये नहीं तो वो सही, यदि ये पूरा नहीं हुआ तो कोई बात नहीं शायद दूसरा विकल्प काम आ जाए। सफलता के मार्ग में ऐसी कई असफलताएँ आपका इंतज़ार करती मिलेंगी, लेकिन इसका मतलब ये तो नहीं कि आप उस राह पर एक कदम भी बढ़ाने की कोशिश ना करें।  कभी-कभी ऐसे किसी इंसान से बात करके भी आपको मदद मिल सकती है, जो आप ही की तरह इस स्थिति से गुजर रहा हो। उदाहरण के लिए, हो सकता है कि आप इसलिए भी बुरा महसूस कर रहे हों, क्योंकि अपने 20 नौकरियों के लिए अप्लाई किया हो और कहीं से भी आपको एक कॉल भी ना आया हो; तो एक बार इस बारे में सोचें कि, हो सकता है कि आपका कोई फ्रेंड, जिसे अभी-अभी एक नौकरी मिली है, उसने इस नौकरी से पहले 70 जगहों पर अप्लाई किया हो और उसे किसी एक की ओर से भी इंटरव्यू के लिए ना बुलाया गया हो। अपने सपनों को पूरा करने के लिए पूरा समर्पण देना और इसे पूरा करने की हर संभव कोशिश करना पड़ता है। ये सच है, आप सोचते होंगे कि आप बहुत स्मार्ट हैं, टैलेंटेड हैं और बहुत मेहनती हैं, और इसीलिए कोई भी कॉलेज, कंपनी या फिर जीवनसाथी की तलाश में, कोई भी आपको पाना चाहता होगा। ये सच भी हो सकता है, लेकिन आप सिर्फ इसलिए लोगों से आपको चुनने की अपेक्षा नहीं कर सकते, क्योंकि सिर्फ आप जानते हैं कि आप में इतने सारे गुण हैं; खुद को हर किसी के सामने साबित करने के लिए मेहनत और वक़्त की जरूरत पड़ती है। इस बात की पुष्टि कर लें कि आप कुछ पा सकने के लायक लक्ष्यों को निर्धारित कर रहे हैं, और यही मजबूत बने रहने का भी तरीका ये है। बिल्कुल, यदि आप चाँद को पाने का लक्ष्य रखते हैं, तो असफल होने के बाद भी आपके हाथ कम से कम तारे तो लग ही जाएँगे, लेकिन सच्चाई तो ये है, आपको कुछ ऐसे छोटे लक्ष्य बनाना चाहिए, जिनसे आपको आपका असली लक्ष्य ही मिलता हो, और इससे आप खुद के लिए गर्व का भी अनुभव कर सकें। अपनी जिंदगी को नियंत्रण में रखकर आप खुद को सफलता की ओर अग्रसर कर पाएंगे।  उदाहरण के लिए, यदि आपका लक्ष्य एक नोवेल पब्लिश करना है, तो हाँ, ये तो बनी बात है, कि आपको इसे पूरा करने में जितने साल का भी समय लगा होगा, उनमें आप निराश हुए ही होंगे, क्योंकि आप खुद को एक असफल इंसान की तरह महसूस करने लगे होंगे। हालाँकि यदि आप छोटा सा लक्ष्य निर्धारित करते हैं, जैसे कि किसी छोटी पत्रिका में अपनी एक छोटी सी कहानी को पब्लिश करना, और फिर किसी बड़ी और लोकप्रिय पत्रिका में अपनी एक छोटी सी कहानी पब्लिश करना इसके बाद नोवेल के लिए एक ड्राफ्ट लिखना और इसी तरह धीरे-धीरे आगे बढना, इसके बाद आप इस तरह के छोटे-छोटे लक्ष्यों को पाने के लायक बन जाएँगे और इसके साथ ही आगे बढने के लिए आपमें आत्म-विश्वास भी जागृत हो जाएगा। कोई भी इंसान ये बात नहीं सुनना चाहता है, लेकिन कभी-कभी, आपको कुछ वक़्त के लिए बैठकर आराम से एक बार ये सोचना होगा कि आप अपने लिए इतना बड़ा लक्ष्य निर्धारित करके, कहीं आप खुद को कष्ट तो नहीं पहुंचा रहे हैं। बेशक, हो सकता है कि आप बॉलीवुड की एक अच्छी एक्ट्रेस बनना चाहती होंगी; और ये एक ऐसा लक्ष्य है जिसे पाया भी जा सकता है, आपको अपनी पसंद की चीज़ें करने का और अपने आसपास को लोगों को प्रेरित करने का कोई ना कोई रास्ता भी मिल जाएगा, और ये रास्ता कुछ भी हो सकता है, जैसे कि, एक ड्रामा टीचर बन जाना, एक्टिंग के छोटे-छोटे दांव पेंच सिखाना, या फिर अपने इस कला के क्षेत्र तक पहुँचने के लिए अपने द्वारा की गई कोशिशों के लिए एक ब्लॉग की शुरुआत करना।  आपको इसे अपनी आकांक्षाओं को कम कम करने के रास्ते की तरह भी नहीं समझना चाहिए, लेकिन इसे अपनी जिंदगी का आनंद लेने के एक रास्ते के रूप में ही समझें। आप भी अपनी सारी जिंदगी बस इसलिए एक असफल इंसान की तरह नहीं बिताना चाहते होंगे, क्योंकि आपको अपने जीवन में कोई एक भी सफलता हासिल नहीं हुई, हैं ना? इस तरह की भावना से आप अपने द्वारा हासिल की हुई उपलब्धियों के लिए भी असंतुष्टि की भावना को जन्म देगी। असफलता पाने के बाद, इस दौर से गुजरने के लिए और इस अवस्था में भी मजबूत रहने के लिए, आपको हार मान जाने की सोच के कारण होने वाले तनाव के स्तर का सामना करना सीखना होगा। भले ही आप एक अच्छी नौकरी नहीं पा सक रहे हैं, लेकिन फिर भी ये आपके आपके स्वास्थ्य पर गहरा प्रभाव डालेगी, या फिर आप अपने परिवार का सामना नहीं कर पा रहे हैं और एक पटकथा लिखने की कोशिश कर रहे हैं, आपको सफलता का रास्ता बनाने के लिए अपने तनाव को कम करना सीखना होगा। यहाँ पर तनाव के स्तर को कम करने के कुछ तरीके मौजूद हैं:  ऐसे लोगों के साथ में समय बिताएँ, जो आपको शांत महसूस करने में मदद कर सकें अपनी जिंदगी में मौजूद उन सारे कारणों को खुद से दूर करना जो आपको तनाव में डाल सकते हैं यदि आप कर सकें तो अपने काम की एक बार फिर से जांच करें योग या मैडिटेशन करें कैफीन की मात्रा लेना कम कर दें इसका सामना करने की तरकीब के तौर पर ही सही अल्कोहल से दूर रहें अपने किसी फ्रेंड, करीबी इंसान, या थेरेपिस्ट से अपनी परेशानी के ऊपर बात करें एक डायरी लिखें यदि आप मजबूत बने रहना और कभी हार नहीं मानना चाहते हैं, तो आप अपनी इस परिस्थिति को एक अलग नजरिये से देखना भी शुरू कर सकते हैं। यदि आपने 70 नौकरियों के लिए अप्लाई किया है और इसके बाद भी किसी एक ने भी आपको कांटेक्ट नहीं किया, तो ऐसे में जरूरी नहीं कि आप फिर से और 70 नौकरियों के लिए अप्लाई कर दें, तभी कोई बात बनेगी, बल्कि कुछ ऐसा करना चाहिए जिससे आपको अच्छे परिणाम मिलने की संभावना बढ़ जाए, जैसे कि अपने रिज्यूम के फ़ॉर्मेट को बदल दें, या फिर पुष्टि कर लें कि आपका रिज्यूम उस नौकरी के हिसाब से सही है, और भी ज्यादा वालंटियर का अनुभव पा लें या फिर नेटवर्किंग करने में और भी ज्यादा वक़्त बिताना शुरू कर दें। यदि आप बार-बार वही पुरानी चीज़ें करते रहेंगे, तो ऐसे में आप ऐसा महसूस करना शुरू कर देंगे कि आप सिर्फ दीवार पर अपना सिर पीट रहे हैं।  उदाहरण के लिए, यदि आप 25 लोगों के साथ में पहली बार मिल चुके हैं और दूसरी बार कभी भी नहीं मिल पाए, तो ऐसे में आपको खुद से पूछना शुरू कर देना चाहिए कि आप ऐसा क्या कर सकते हैं, जिससे आप ज्यादा से ज्यादा और अलग-अलग लोगों से मिल पाएँ। इसका ये मतलब नहीं है कि आप में ही कोई कमी है, बल्कि इसका मतलब तो ये है कि आपको अपना नजरिया बदलकर देख लेना चाहिए। कभी-कभी, आप देखेंगे कि आपको सिर्फ एक बदलाव की जरूरत है। उदाहरण के लिए, यदि आप अपने बॉस के सामने अपने वेतन को बढ़ाने की माँग कर रहे हैं या फिर आपको काम की और भी ज्यादा जिम्मेदारियां सौंपने की माँग कर रहे हैं और फिर भी आपकी बात कोई नहीं सुनता, तो ऐसे में अपनी माँग को पूरा करने या अपने सपने को पूरा करने का आपके पास सिर्फ एक ही रास्ता रह जाता है, और वो है नई नौकरी की तलाश करना। यदि आपके इर्द-गिर्द मौजूद लोग बार-बार आपको सलाह देते हैं कि हार मान लेना ही आपके लिए सही विकल्प होगा, तो ऐसे में आपके लिए हार मान लेना बहुत आसान होगा। हालाँकि, आपको भी किसी को भी आपकी अहमियत बताने नहीं देना चाहिए, फिर भले ही सामने वाला एक साहित्यिक एजेंट हो, हायरिंग मैनेजर हो, या फिर बॉयफ्रेंड हो। आपको अपने अंदर मौजूद कुशलताओं को समझकर अपनी अहमियत समझने की कोशिश करना चाहिए और लोगों को भी यही सन्देश देते आना चाहिए कि आप अपनी अहमियत जानते हैं।  बेशक, यदि लोग आपके बारे में कुछ बुरी प्रतिक्रियाएँ दे रहे हैं, तो आपको उन्हें विरोधी समझने की बजाय उनकी बातों को ध्यान से सुनना चाहिए। यदि लोगों को लगता है कि आपको और भी बेहतर कुछ करना चाहिए, तो आपको उन्हें सुनना चाहिए और समझना चाहिए कि कैसे अगली बार आप कुछ बेहतर लेकर सामने आना है। आपको भी ये बात समझना होगी कि ये दुनिया ऐसी ही है, इसमें ना जाने ऐसे कितने लोग मौजूद होंगे, जिन्होंने अपनी जिंदगी में ज्यादातर अस्वीकृतियों का सामना किया है। तो ऐसा ना सोचें कि आप एक अकेले इंसान हैं, जिसे अस्वीकार किया जा रहा है और जीवन में मौजूद कुछ अनचाही परेशानियों के प्रति अपने रवैये को बदलना सीख जाएँ। यदि आप अपने अंदर आगे बढ़ने की प्रेरणा बनाए रखना चाहते हैं, तो आपको अपने कदम पीछे लेना भी सीखना होगा और अपने उजले भविष्य की ओर देखना शुरू करना होगा। क्या आप अपनी जिंदगी के बारे में जैसा सोचते हैं, ये उससे भी ज्यादा कठिन है? बिल्कुल, ऐसा हो सकता है कि आपको अपने सपने की नौकरी अभी तक ना मिली हो, लेकिन फिर भी आपको इस बात के लिए तो खुश होना चाहिए कि अभी आपके पास कोई तो नौकरी है। अकेला रहना कभी-कभी बहुत बुरा लगता है, लेकिन कम से कम आप स्वस्थ्य तो हैं और आपके ऐसे बहुत सारे दोस्त हैं, जो आपके लिए अच्छा ही सोचते हैं। अपनी जिंदगी में मौजूद हर एक अच्छी चीज़ को याद करते रहें और अपने लक्ष्यों को पाने के लिए प्रेरणा हासिल करते रहें।  एक आभार लिस्ट बना लें। अपनी जिंदगी में मौजूद हर एक अच्छाई, जो आपके जीवन की अहमियत बढ़ती है, को लिखकर रख लें और फिर इसे अक्सर देखा करें। इस तरह से आपको ये समझने में आसानी होगी कि आप जितना सोचते हो, चीज़ें उतनी भी बुरी नहीं हैं। आपके दोस्तों और अपने करीबी लोगों ने आपके लिए जो कुछ भी किया है, उसके लिए उन्हें धन्यवाद कहने का समय निकालें। इस तरह से आपको ये समझ आएगा कि आपकी जिंदगी महत्वहीन नहीं है। कभी हार न मानने का एक और तरीका, ऐसे लोगों से जुड़ जाएँ, जो आपकी ही तरह किसी चीज़ की तलाश कर रहे हैं। यदि आप नशे की लत से छुटकारा पाना चाहते हैं, तो किसी नशा मुक्ति केंद्र (Rehabilitation Center) से जुड़ जाएँ। यदि आप अपनी नोवेल को पब्लिश करना चाहते हैं, तो आपको लेखकों के एक ग्रुप से जुड़ जाना चाहिए। यदि आप जीवनसाथी की तलाश कर रहे हैं, तो किसी मेट्रिमोनियल साईट से जुड़ जाएँ। आप ऐसा सोच सकते हैं कि आप ही एक अकेले हैं, जो इस समस्या से जूझ रहे हैं, लेकिन यदि आप प्रयास करेंगे तो आप खुद को और भी ज्यादा वक़्त तक अकेला नहीं महसूस करेंगे। आपके ही जैसे लोगों की कम्युनिटी से आपको अच्छे परामर्श, प्रेरणा, और लोगों के सहयोग की भावना पाने में सहायता मिल सकती है। यदि आप इस तरह से किसी भी चीज़ को सीख सकने की लाचारी का शिकार बन जाएँगे, तो फिर आप खुद को कभी भी सफलता पाने के लायक नहीं समझ सकेंगे और वो सिर्फ इसलिए क्योंकि आपको लगता है कि लोग आपके विरोध में खड़े हैं। ऐसे लोग जिनके अंदर किसी भी चीज़ को ना सीख अपने की भावना होती है, वो इस बात पर भरोसा करते हैं कि वो कभी भी आगे नहीं बढ़ सकते और ऐसा इसलिए क्योंकि हो सकता है कि अतीत में उनको कभी कोई अच्छे परिणाम ना मिले हों। यदि आप मुसीबतों का सामना करने के लायक बनना चाहते हैं, तो मैं कभी भी सफल नहीं हो सकता ऐसा सोचने की जगह पर हर एक नए अवसर को गले लगाना सीखें।  कोई भी ऐसा इंसान जो खुद को कुछ भी सीख सकने के काबिल नहीं समझता है, उसकी सोच कुछ ऐसी हो जाती है, “अब मैंने 5 नौकरियों के लिए तो अप्लाई किया था और इंटरव्यू भी दिया, लेकिन मुझे कोई सी भी नौकरी नहीं मिली, तो इसका मतलब तो यही बनता है ना कि मैं किसी भी नौकरी के लायक ही नहीं हूँ। हो सकता है कि मेरे अंदर ही कोई कमी हो, या फिर नौकरी पाने के लिए मुझे किसी तरह की पहुँच बनाने की जरूरत पड़ेगी, तो बस इसलिए बार-बार हारने से तो अच्छा है कि मैं कोशिश ही बंद कर दूँ।” एक ऐसा इंसान जो अपनी किस्मत को भी बदलने की ताकत रखते हैं, वो सकारात्मक रूप से सोचने का प्रयास करेगा और वो इस तरह से सोचने लगेगी कि वो हर स्थिति को बदल सकने की काबिलियत रखती है। उसकी सोच कुछ ऐसी हो जाएगी, “कोई बात नहीं यदि उन 5 इंटरव्यू में मुझे सफलता नहीं मिली तो, फिर भी मुझे इस बात की तो ख़ुशी है कि हायरिंग मैनेजर ने मुझे इंटरव्यू के लिए बुलाया और उन्हें लगता है कि मैं इस काबिल हूँ। यदि मैं हर जगह अपना रिज्यूम भेजती रहूंगी और इंटरव्यू के लिए जाती रहूंगी, तो एक दिन मुझे अच्छी नौकरी जरुर मिल जाएगी।” किसी ऐसे इंसान से मिलकर जिस पर आपको विश्वास हो और जो आपको सलाह दे सकता हो, जो आपको जिंदगी में आने वाली और भी ज्यादा कठिन चुनौतियों से निपटने की सलाह दे सके, ये भी मुसीबतों का सामना करने का ये एक और तरीका है। एक ऐसे इंसान का होना, जो भी आपकी ही तरह की परिस्थियों का सामना कर चुका हो या फिर जिसने अपने क्षेत्र में सफलता हासिल की हो ये लोग आपको अपने सपनों का पीछा करने के लिए अपने प्रेरणा देने और आपको और भी कॉंफिडेंट महसूस करने में सहायता कर सकते हैं। किसी और व्यक्ति के सामने अपने हालात व्यक्त करके वो आपको सलाह दे सकता है और इसके साथ ही आपके अंदर और भी ज्यादा प्रेरणा का प्रवाह कर सकते हैं। इसके साथ ही, संभावना है कि आपके इस प्रशिक्षक ने अपनी जिंदगी में काफी चुनौतियों और असफलताओं का सामना किया होगा। इन सभी के बारे में सुनकर भी आपको आगे बढने में मदद मिल सकती है। एक भरोसेमंद प्रशिक्षक को पाने के साथ, सामाजिक घेरे के मजबूत होने के कारण भी आपको जरूरत पर मजबूत बने रहने में काफी सहायता मिल सकती है। ऐसे दोस्त होना जिन पर भरोसा कर सकें, परिवार के लोग जो आपसे प्यार करते हैं और जिन्हें आपकी फ़िक्र है और इसके साथ ही एक ऐसी मजबूत कम्युनिटी में शामिल होना, जिसका हर एक सदस्य, हर किसी की परवाह करता हो, इससे आपको शायद ही कभी अकेलापन महसूस होगा और आपको अपने सामने मौजूद चुनौतियों का सामना करने के लायक समझने में भी मदद मिलेगी। यदि आप ऐसा महसूस करते हैं कि हर एक परिस्थिति से आपको अकेले ही निपटना है, तो संभावना है कि आप खुद को और भी ज्यादा निराश महसूस करने लगेंगे और ऐसे में शायद आप हार भी मान लेंगे।  ऐसा कोई इंसान होना, जिससे आप अपनी असफलताओं की चर्चा कर सकें, फिर भले ही वो इंसान हमेशा ही आपको अच्छी सलाह ना देता हो, लेकिन फिर भी ये आपको अकेला महसूस करने से तो बचा ही सकेगा। सिर्फ किसी से बात कर लेने से भी आपको भविष्य के लिए आशा की एक किरण नजर आने लगती है ऐसे किसी इंसान से बात करना जो आपकी परवाह करता हो, वो आपके तनाव को कम करने में मदद कर सकता है; यदि आप अपनी भावनाओं को अपने अंदर ही दबाकर रखेंगे, तो बहुत जल्द ही निराशा का अनुभव करने लगेंगे। यदि आप लंबे वक़्त से कठिनाइयों का सामना कर रहे हैं, तो फिर इस वक़्त यदि आपको कुछ करना चाहिए तो वो ये कि आपको अपने ऊपर ध्यान देना शुरू कर देना चाहिए, जिसमें दिन तीन बार खाना, नियमित रूप से नहाना, या फिर भरपूर आराम लेना शुरू कर दें। हालाँकि, यदि आप लगातार आगे बढ़ते रहना चाहते हैं, तो फिर खुद को शारीरिक और मानसिक रूप से स्वस्थ और मजबूत बनाए रखने के लिए आपको ऐसा ही करना चाहिए। यदि आप थकान महसूस कर रहे हैं, कम खाना खा रहे हैं, या फिर आपने पिछले कई दिनों से सही ढंग से नहीं नहाया है, तो ऐसे में हार मान लेने से कहीं ज्यादा आसान होगा कि आप अपने ऊपर ध्यान देना शुरू कर दें।  यदि आप दिन में तीन बार लीन प्रोटीन युक्त, भरपूर मात्रा में फल या सब्जियां और स्वस्थ्य कार्ब्स युक्त अच्छा, स्वस्थ्य, और संतुलित आहार लेना शुरू कर देंगे, तो ये आपको और भी ज्यादा ऊर्जावान महसूस करा सकता है और अपने रास्ते में आने वाली हर एक कठिनाई का सामना करने के लिए तैयार बना सकता है। रात भर कम से कम 7-8 घंटे तक सोने की कोशिश करें और नियमित रूप से एक ही समय पर सोना और सुबह जागना शुरू कर दें। इस तरह से आपको अपने अंदर दिन भर की समस्याओं से निपट सकने की भावना जागृत हो सकेगी। यदि आप कभी भी हार ना मानने के लायक बनना चाहते हैं, तो फिर ऐसे में आप हर वक़्त सिर्फ अपनी असफलताओं की शिकायत करते, कमरे में बंद रहते या फिर अपनी असफलता के पीछे का कोई बहाना बनाते नहीं रह सकते। आपको एक ऐसा इंसान बनना होगा, जो पहल करने को तैयार रहता है, और सफलता पाने के लिए एक योजना तैयार करनी होगी; इसका मतलब कि आपको खुद को इस जगह से बाहर निकालना होगा, नौकरियों के लिए अप्लाई करना होगा, मेल-जोल बढ़ाना, या फिर अपने लक्ष्य तक पहुँचने के लिए जो कुछ किया जा सके, वो सब करना शुरू कर दें। यदि आप अपनी असफलताओं के बारे में सोचते रहेंगे और अपने लिए चिंता करना शुरू करने लगते हैं, तो ऐसे में आपके साथ कभी कुछ अच्छा नहीं हो सकता।  बेशक, हम सभी को कभी ना कभी कुछ समय बैठकर, अपने लिए कुछ दया दिखाकर और अपने लिए दुःख महसूस करना चाहिए। हालाँकि, हमें इन सारी भावनाओं को किसी ऐसे डर में भी नहीं बदल सकते, जो आपको आगे कोशिश करने से ही रोक दे। सबसे पहले, बैठ जाएँ और अपनी सफलता के लिए लिखकर एक योजना बना लें। इस तरह से अपने पास हर एक चीज़ की लिस्ट होने के कारण आप अपने आप को अपने सपनों को पाने के बहुत ज्यादा काबिल समझने लगेंगे। ये सच है, यदि आप पिछले कई सालों से एक ऐसी नौकरी कर रहे हैं, जिसमें आपको बहुत कम वेतन मिलता है और जहाँ पर आपके काम की कोई कद्र नहीं की जा रही है, लेकिन आप अपने आपको उस नौकरी से बाहर नहीं निकाल पा रहे हैं और अपने आपको अहमियत भी नहीं दे पा रहे हैं, तो ऐसे में आपका कांफिडेंस लेवल का कम होना जायज है। आपको अपने अंदर मौजूद कौन सी चीजें सबसे अच्छी लगती हैं उन्हें अपने साथ लेकर चलें, अपने अंदर मौजूद कमियों को स्वीकारें, जिन्हें आप बदल सकते हैं, और आप जैसे भी हैं, अपने उसी रूप को लेकर खुश रहना सीखें। यद्यपि कांफिडेंस के बनने में वक़्त लग जाता है, आप जितना जल्दी शुरू करेंगे, उतना ही जल्दी आप चुनौतियों का सामना करने के लायक बन जाएँगे।  अपने ऊपर के शक को दूर करना शुरू कर दें और अपने मन से ये महसूस करना शुरू कर दें कि आप हर चीज़ को पाने के लायक हैं। यदि आप ही खुद पर शक करेंगे, तो फिर आप पर कोई भी भरोसा नहीं कर पाएगा। ऐसे लोगों के साथ रहें, जो आपको आपके बारे में अच्छा महसूस कराते हों ना कि ऐसे लोगों के साथ, जो आपको नीचा दिखाते हों। एक पॉजिटिव बॉडी लेंग्वेज के साथ तब तक कांफिडेंस का झूठा दिखावा करें, जब तक कि ये असली नहीं बन जाता। सीधे खड़े रहें, झुकें नहीं, और अपनी बांहों को कभी भी अपनी छाती के सामने बाँधें नहीं। खुश नजर आएँ और अपने सामने आने वाली हर एक चीज़ का सामना करें। अपने ये आशावादी कथन सुना होगा, “जिनसे आज आपको मात मिली है, कल वही आपको मजबूत बनाएँगे।” हालाँकि, यदि सच्चाई बताई जाए, तो ये कथन हमेशा ही सच साबित नहीं होता। लेकिन यदि आपने सच में बहुत सारी हार का सामना किया हो और खुद को इनसे बहुत ज्यादा निराश भी कर रहे हैं, तो आप अपने आप को मजबूत बनाने के बजाय, सच में खुद को हार के मुँह में धकेल रहे हैं। आपको अपनी गलतियों को अपनाना सीखना होगा और खुद को सफलता के लायक न समझने के बजाय, देखना होगा कि इनसे क्या सीखा जा सकता है।  आप जब भी असफल होते हैं, तो इससे ना सिर्फ दुखी हो जाएँ, बल्कि बैठ जाएँ और एक बार सोचें कि आपने इससे क्या सीखा है। और फिर इस बारे में सोचें कि आप भविष्य में ऐसा क्या करें, कि आपको सफलता जरुर मिले। असफल होने के बाद भी अपने ऊपर गर्व करें। ऐसे बहुत सारे लोग हैं, जो शुरुआत के लिए एक कदम भी आगे नहीं बढ़ा पाते। ये सच है, असफल होना किसी को भी अच्छा नहीं लगता, लेकिन अपने सपनों को पूरा करने का यही एकमात्र रास्ता मौजूद है। बस इसलिए क्योंकि आप अतीत में कई बार असफल हो चुके हैं और आपकी पहली नोवेल की विक्री में, पहली डेटिंग में, या फिर वजन को कम करने में किस्मत ने कभी आपका साथ ना दिया हो, आप ऐसा सोच सकते हैं कि आप किसी भी काम को करने के लायक ही नहीं हैं। हालाँकि, बहुत सारे सफल लोगों ने भी बहुत ही छोटे से शुरुआत की होती है, गरीबी में बड़े होना, या फिर उनके सामने उम्मीद का हर एक दरवाजा बार-बार बंद हुआ हो। तो ऐसे में खुद को किसी भी लायक ना समझने के बजाय अपने अतीत से शक्ति पाएँ और खुद को सफलता की ओर लेकर जाएँ।  बेशक, आप सोच सकते हैं कि हर एक नौकरी ने आपको सिर्फ नीचा ही दिखाया है, आपके मन में आपकी अहमियत को कम किया है और आपको अपूर्ण महसूस कराया है। हालाँकि, इसका ये मतलब नहीं निकलता कि आपको भविष्य में मिलने वाली हर नौकरी इसी तरह की होगी। और शायद हो सकता है कि वो आपको कुछ पाने के लिए प्रेरित करें। यदि आप ऐसा सोचते हैं कि आप की किस्मत में सिर्फ अतीत ही लिखा है, तो ऐसे में आप खुद को नुकसान पहुंचा रहे हैं। उदाहरण के लिए, यदि आप एक बहुत अच्छे रिश्ते से जुड़े हैं लेकिन इसके बाद भी आप बार-बार सिर्फ यही सोचते रहेंगे कि आपका रिश्ता असफल हो जाएगा, तो ऐसे में आप खुद ही अपने रिश्ते को बर्बाद कर रहे हैं, और आप ही अपना रिश्ता तोड़ने वाले हैं, क्योंकि आप खुद को इसके लायक ही नहीं समझते हैं।
और ज्यादा सकारात्मक रवैये को विकसित करें: हर एक बदलाव को स्वीकार करना सीखें: अपनी गलतियों से सबक लें: इस बात को भी समझें, कि आपको सफलता पाने के लिए और भी अवसर मिलेंगे: कर जगह पर ज्ञान की तलाश करें: धैर्य रखें—यदि आप कोशिश करते रहेंगे तो आपके साथ खुद-ब-खुद अच्छी चीज़ें होने लगेंगी: पूरे किये जा सकने योग्य लक्ष्यों को बनाएँ और फिर इन्हें पाएँ: देखें यदि आपको अपने सपनों को पूरा करने के लिए किसी नए रास्ते की तलाश करने की जरूरत हो: तनाव का सामना करें: एक ही जैसी चीज़ें करना और अलग परिणाम की अपेक्षा रखना बंद कर दें: किसी को भी आपकी अहमियत कम ना करने दें: अपने जीवन की योजना बनाकर रखें: ऐसे लोगों की कम्युनिटी से जुड़ जाएँ, जो आपकी ही तरह की चीज़ें पाना चाहते हैं: सीखने की लाचारी के शिकार ना बनें: मार्गदर्शन के लिए किसी ऐसे इंसान को पाने की कोशिश करें, जिस पर आपको भरोसा हो: अपने सामाजिक दायरे को मजबूत बना लें: अपने बारे में सोचना ना भूल जाएँ: एक ऐसा इंसान बनें, जो हमेशा पहल करने के लिए तैयार रहता हो: अपने अंदर कांफिडेंस बनाएँ: असफलताओं से खुद को मजबूत बना लें: अपने अतीत को कभी भी अपने भविष्य पर हावी ना होने दें:
https://www.wikihow.com/Never-Give-Up https://www.wikihow.com/Never-Give-Up https://www.wikihow.com/Never-Give-Up
Developing a Resilient Mindset Staying Strong Dealing with Adversity